Държавен вестник, бр. 87, 2003 г., стр. 5

Б Р О Й  87
Д Ъ Р Ж А В Е Н   В Е С Т Н И К
С Т Р .  5
МИНИСТЕРСТВА
И ДРУГИ ВЕДОМСТВА
МИНИСТЕРСТВО НА ТРУДА
И СОЦИАЛНАТА ПОЛИТИКА
КОНВЕНЦИЯ № 180
на Международната организация на труда от-
носно работното време на моряците и оком-
плектоване на корабите с екипажи
(Ратифицирана със закон, приет от ХХХIХ
Народно събрание на 26 април 2002 г.—ДВ, бр. 47
от 2002 г. В сила от 24 август 2003 г.)
Генералната конференция на Международ-
ната организация на труда,
свикана в Женева от Административния
съвет на Международното бюро на труда и про-
вела своята 84-а сесия на 8 октомври 1996 г.,
като отбеляза положенията на Конвенцията
относно търговското корабоплаване (минимал-
ни норми) от 1976 г. и Протокола към нея от
1996 г. и Конвенцията относно инспекцията по
труда (на моряците) от 1996 г.,
като припомни съответните положения на
следните инструменти на Международната мор-
ска организация: Международна конвенция за
опазване на човешкия живот на море (SOLAS),
1974, изменена и допълнена, Международна кон-
венция за вахтената служба и нормите за подго-
товка и освидетелстване на моряците (STCW)
1978, изменена и допълнена 1995 г., Резолюция
на Асамблеята А 481 (ХII) (1981) относно прин-
ципите за надлежно окомплектоване на кора-
бите с екипажи, Резолюция на Асамблеята
А 741 (18) (1993) относно Международния ко-
декс за управление на безопасната експлоата-
ция на кораби и предотвратяване на замърсява-
нето (ISM Code) и Резолюция на Асамблеята
А 772 (18) (1993) относно фактора умора по от-
ношение на окомплектоването на корабите с
екипажи и безопасността,
като припомни влизането в сила на 16 ноем-
ври 1994 г. на Конвенцията на Обединените
нации по морско право от 1982 г.,
след като реши да приеме определени пред-
ложения във връзка с ревизирането на Конвен-
цията (морска) относно заплатите, работното
време и окомплектоване на корабите с екипа-
жи (ревизирана) от 1958 г. и Препоръката (мор-
ска) относно заплатите, работното време и оком-
плектоване на корабите с екипажи (ревизира-
на) от 1958 г., включени като втора точка от
дневния ред на сесията,
след като определи, че тези предложения
трябва да бъдат оформени като международна
конвенция,
прие на двадесет и втори октомври 1996 г.
следната конвенция, която може да бъде нари-
чана Конвенция относно работното време на
моряците и окомплектоване на корабите с еки-
пажи, 1996 г.
Част I. Обхват и определения
Член 1
1. Тази конвенция се прилага по отношение
на всеки морски кораб, държавна или частна
собственост, регистриран на територията на
държава член, за която конвенцията е в сила,
и по принцип е предназначен за извършване на
морски превози с търговска цел. По смисъла
на тази конвенция кораб, вписан в регистрите
на две държави членки, се счита за регистри-
ран на територията на тази държава член, под
чието знаме плава.
2. Доколкото се счита за приложимо, след
консултации с представителните организации
на собствениците на риболовни кораби и на
риболовците компетентният орган прилага раз-
поредбите на тази конвенция и по отношение
на търговския морски риболов.
3. В случай на съмнение, дали даден кораб
следва да се разглежда като морски или пред-
назначен за извършване на морски превози с
търговска цел, или предназначен за търговския
морски риболов по смисъла на конвенцията,
въпросът се разрешава от компетентния орган
след консултации със заинтересованите орга-
низации на корабособствениците, моряците и
риболовците.
4. Тази конвенция не се прилага по отноше-
ние на дървени кораби с традиционна конст-
рукция като плоскодънни лодки и платноходи.
Член 2
За целите на тази конвенция:
(а) терминът “компетентен орган” означава
министъра, правителствена служба или друг
орган, упълномощен да издава наредби, запо-
веди или други инструкции, които имат задъл-
жителен характер по отношение работното вре-
ме и времето за почивка на моряците или оком-
плектоването на кораби с екипажи;
(b) терминът “работно време” означава вре-
мето, през което морякът е задължен да извър-
шва работа, свързана с кораба;
(c) терминът “време за почивка” означава
времето, което не е включено в продължител-
ността на работното време; този термин не
включва кратките почивки;
(d) терминът “моряк” означава всяко лице,
определено като такова от националните зако-
ни или правила, или колективни споразумения,
което е наето или ангажирано в каквото и да е
качество на борда на морски кораб, за който
тази конвенция се прилага;
(e) терминът “корабособственик” означава
собственика на кораба или всяка друга органи-
зация или лице, такова като мениджър или
чартьор на кораб без екипаж (беърбоут), което
е поело отговорността от корабособственика
да оперира кораба и поемайки тази отговор-
ност, се е съгласило с всичките произтичащи от
това задължения и отговорности.